**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 20 /03/2025**

 **Αριθμ. Πρωτ.: 5371**

**ΑΠΟΣΠΑΣΜΑ**

**Από το πρακτικό της αριθμ. 10ης /2025 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 96**

**΄Εγκριση της υπ΄αριθ. 17/2025 μελέτης με τίτλο : «ΜΕΛΕΤΗ ΚΟΣΤΟΛΟΓΗΣΗΣ ΓΡΑΜΜΩΝ ΔΗΜΟΤΙΚΗΣ ΣΥΓΚΟΙΝΩΝΙΑΣ ΔΗΜΟΥ ΛΕΒΑΔΕΩΝ (ΕΠΙΚΑΙΡΟΠΟΙΗΜΕΝΗ)», επιλογή της διαδικασίας ανάθεσης της παροχής της υπηρεσίας αυτής και συγκρότηση επιτροπής.**

 Στη Λιβαδειά σήμερα 18η Μαρτίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 4993/14-03-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 5 (πέντε) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καφρίτσας Δημήτριος –αν/κό μέλος κ. Τουμαρά Βασιλείου 1. Καραμάνης Δημήτριος -

 2. Αγνιάδης Παναγιώτης Πρόεδρος

 3. Καλλιαντάσης Χρήστος

 4. Παπαβασιλείου Αικατερίνη

 5. Μίχας Δημήτριος - Αντιπρόεδρος

 6.Ταγκαλέγκας Ιωάννης (προσήλθε στο 2ο Θ.Η.Δ.)

 Απόντος του Προέδρου , ο Αντιπρόεδρος της Δημοτικής Επιτροπής εισηγούμενος το 8ο θέμα της ημερήσιας διάταξης έθεσε υπόψη των μελών την με αριθ.πρωτ. 4990/14-03-2025 έγγραφη εισήγηση

του Γραφείου Δημάρχου Λεβαδέων , στην οποία αναφέρονται:

***Έχοντας υπόψη:***

* *Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018*
* *Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής*
* *Την αριθ. 17/2025 επικαιροποιημένη μελέτη της εταιρείας NOPOINT που παραλήφθηκε από την Τεχνική Υπηρεσία του Δήμου Λεβαδέων στις 14/03/2025 με αρ. πρωτ.: 4933*

*Η παρούσα μελέτη συντάχθηκε από την εταιρεία NOPOINT LTD. σύμφωνα με την υπογραφείσα στις 25/11/2024 σύμβαση (ΑΔΑΜ:24RΕQ015581974) με τον Δήμο Λεβαδέων με στόχο το σχεδιασμό, ίδρυση και λειτουργία Δημοτικής Συγκοινωνίας του Δήμου Λεβαδέων.*

*Υπεύθυνος της μελέτης εκ μέρους της εταιρείας NOPOINT είναι ο συγκοινωνιολόγος κ. Νότης Παρασκευόπουλος.*

*Ο Δήμος Λεβαδέων προκειμένου να διευκολύνει τις μετακινήσεις πολιτών και να μειώσει τους κυκλοφοριακούς φόρτους, ιδιαίτερα στο ιστορικό κέντρο και εμπορικό / διοικητικό κέντρο της πόλης, σκοπεύει να δρομολογήσει δύο γραμμές αστικής – δημοτικής συγκοινωνίας, με ηλεκτρικά μικρολεωφορεία (mini - Buses).*

*Σύμφωνα με το άρθρο 83 του ν.3463/2006, «Οι Δήμοι μπορούν να ασκούν συγκοινωνιακό έργο, εφόσον αυτό δεν εξυπηρετείται από υφιστάμενη γραμμή». Ισχύουν οι διατάξεις των άρθρων 7 και 19 του ν.2963/2001.*

*Σύμφωνα με το άρθρο 7, παράγραφος 7 του ν.2963/2001, «οι νέες αστικές και ενδονομαρχιακές γραμμές εκτελούνται υποχρεωτικά από τα οικεία ΚΤΕΛ». Ακολουθεί μια εξάμηνη διαδικασία ελέγχου της βιωσιμότητας της κάθε γραμμής, βάση των εισπράξεων. Αν τα έσοδα δεν αρκούν για να καλύψουν τα έξοδα εκτέλεσης των δρομολογίων, το ΚΤΕΛ μπορεί είτε να αρνηθεί την εκτέλεση αυτού του Συγκοινωνιακού έργου, οπότε μπορεί να αναλάβει ο Δήμος, είτε να προτείνει στην αναθέτουσα αρχή, στη συγκεκριμένη περίπτωση στο Δήμο, τη σύναψη σχετικής σύμβασης, σύμφωνα με το άρθρο 19 του ιδίου νόμου.*

*Δεδομένου ότι στις δύο νέες γραμμές αστικής συγκοινωνίας δε θα υπάρχουν εισιτήρια, η συνεργασία θα γίνει με τις διατάξεις του άρθρου 19 του ν.2963/2001, περί συμβάσεων μεταξύ Ο.Τ.Α. πρώτου βαθμού και των φορέων παροχής συγκοινωνιακού έργου.*

*Παρακαλούμε για την έγκρισή της, σύμφωνα με το άρθρο 72 παρ.1στ περ. i του Ν.3852/2010, όπως τροποποιήθηκε και ισχύει.*

*Για την παροχή συγκοινωνιακού έργου έχει εγγραφεί εξειδικευμένη πίστωση στον ΚΑ 30/6142.025 του προϋπολογισμού του 2025.*

*Η νομοθεσία που διέπει την παροχή του συγκοινωνιακού έργου είναι:*

* *Ο Νόμος 2963/2001 (ΦΕΚ 268/Α/2001) «Οργάνωση και λειτουργία των δημόσιων επιβατικών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις», όπως τροποποιήθηκε από τον Ν. 3534/2007 (ΦΕΚ 40/Α/2007) «Σύσταση Αρχής για την κατανομή του διαθέσιμου χρόνου χρήσης στους ελληνικούς αερολιμένες και άλλες διατάξεις». Ειδικότερα, στο άρθρο 2 ορίζεται ότι «Η εκτέλεση και εκμετάλλευση του συγκοινωνιακού έργου των τακτικών αστικών και υπεραστικών επιβατικών γραμμών, υφιστάμενων και νέων, ανατίθεται αποκλειστικά στους φορείς συγκοινωνιακού έργου που προβλέπει ο νόμος αυτός, σύμφωνα με τους όρους και τις προϋποθέσεις αυτού, μέχρι 31 Δεκεμβρίου 2019».*
* *Ο Νόμος 4974/2022 (ΦΕΚ 185 Α/29-9-2022): «Διατάξεις για τις δημόσιες υπεραστικές και αστικές τακτικές οδικές μεταφορές επιβατών - Αναδιοργάνωση των εταιρειών ΟΣΕ Α.Ε. και ΕΡΓΟΣΕ Α.Ε. και λοιπές διατάξεις»*
* *Tο άρθρο 94 παρ.2 περιπτ.17 του Νόμου 3852/2010*
* *Tο άρθρο 75 παρ. 1 (περ. γ. 3) του Νόμου 3463/2006*
* *Το άρθρο 83 παρ.1 του Νόμου 3463/2006*

*Στην παράγραφο 1 του άρθρου 31 του Νόμου 4974/2022 αναφέρεται ότι : «Μέχρι την ολοκλήρωση των διαδικασιών ανάθεσης του μεταφορικού έργου στους αναδόχους, σύμφωνα με τον παρόντα, το υπεραστικό και αστικό συγκοινωνιακό έργο που παρέχεται, εξακολουθεί να διενεργείται από τους υφιστάμενους φορείς παροχής του συγκοινωνιακού έργου. Οι ανωτέρω διαδικασίες ανάθεσης ολοκληρώνονται εντός δύο (2) ετών από την έναρξη ισχύος του παρόντος, με την επιφύλαξη έναρξης οποιασδήποτε διοικητικής ή δικαστικής διαδικασίας, οπότε το χρονικό διάστημα παρατείνεται μέχρι το πέρας των εν λόγω διαδικασιών».*

*Επειδή μέχρι σήμερα δεν έχουν ολοκληρωθεί οι διαδικασίες ανάθεσης του μεταφορικού έργου όπως προβλέπεται στο Ν. 4974/2022 (ΦΕΚ 185 Α/29-9-2022), το συγκοινωνιακό έργο θα παρέχεται από το Υπεραστικό Κ.Τ.Ε.Λ. Επαρχίας Λιβαδειάς Α.Ε. Ήτοι η παροχή υπηρεσίας του Συγκοινωνιακού Έργου θα παρέχεται από ένα συγκεκριμένο οικονομικό φορέα.*

*Στην περίπτωση αυτή προβλέπεται η δυνατότητα προσφυγής στη διαδικασία με διαπραγμάτευση χωρίς προηγούμενη δημοσίευση, σύμφωνα με την παράγραφο 2β του αρ.32 του Ν.4412/2016.*

*Στις περιπτώσεις του άρθρου 32, περί προσφυγής στη διαδικασία με διαπραγμάτευση χωρίς προηγούμενη δημοσίευση, η διαδικασία ανάθεσης της σύμβασης διεξάγεται σύμφωνα με όσα ορίζονται στους όρους της πρόσκλησης, όπου υπάρχει, και η αξιολόγηση των προσφορών μπορεί να γίνεται σε ενιαίο στάδιο με την ανάθεση της σύμβασης. Η διαδικασία της διαπραγμάτευσης γίνεται από γνωμοδοτικό όργανο, το οποίο συγκροτείται από την αναθέτουσα αρχή σύμφωνα με όσα ορίζονται στο άρθρο 221, περί οργάνων διενέργειας ανάθεσης και εκτέλεσης δημόσιων συμβάσεων, και εισηγείται προς το αποφαινόμενο όργανο για κάθε θέμα που ανακύπτει κατά την ανάθεση της σύμβασης.*

*Η προτεινόμενη επιτροπή για τη διενέργεια της διαδικασίας της διαπραγμάτευσης είναι η παρακάτω :*

|  |  |  |
| --- | --- | --- |
| *Α/Α* | *ΟΝΟΜΑΤΕΠΩΝΥΜΟ ΤΑΚΤΙΚΩΝ* | *ΟΝΟΜΑΤΕΠΩΝΥΜΟ ΑΝΑΠΛΗΡΩΜΑΤΙΚΩΝ* |
| *1* | *ΑΓΓΕΛΟΠΟΥΛΟΥ ΑΓΓΕΛΙΚΗ - ΠΡΟΕΔΡΟΣ* | *ΙΓΓΛΕΖΟΣ ΛΟΥΚΑΣ - ΑΝΑΠΛΗΡΩΤΗΣ ΠΡΟΕΔΡΟΣ* |
| *2* | *ΜΠΑΤΣΟΥ ΕΥΑΓΓΕΛΙΑ - ΜΕΛΟΣ* | *ΛΕΒΕΝΤΗΣ ΔΗΜΗΤΡΙΟΣ – ΑΝΑΠΛΗΡΩΜΑΤΙΚΟ ΜΕΛΟΣ* |
| *3* | *ΜΠΕΛΛΟΣ ΑΘΑΝΑΣΙΟΣ - ΜΕΛΟΣ* | *ΚΟΜΠΟΤΗΣ ΙΩΑΝΝΗΣ - ΑΝΑΠΛΗΡΩΜΑΤΙΚΟ ΜΕΛΟΣ* |

*Κατόπιν των ανωτέρω παρακαλείται η Δημοτική Επιτροπή να αποφασίσει σχετικά με:*

*Α) την ανάθεση της ανωτέρω σύμβασης με τη διαδικασία της διαπραγμάτευσης χωρίς προηγούμενη δημοσίευση, λόγω αποκλειστικότητας του συγκεκριμένου οικονομικού φορέα,*

*Β) την έγκριση της αρ.17/2025 επικαιροποιημένης μελέτης, που περιλαμβάνει τα τεχνικά χαρακτηριστικά για την ανωτέρω υπηρεσία και η οποία επισυνάπτεται στην παρούσα εισήγηση,*

*γ) την έγκριση της συγκρότησης της παραπάνω επιτροπής ως γνωμοδοτικό όργανο για την διαδικασία της διαπραγμάτευσης της παροχής υπηρεσίας «Παροχή Συγκοινωνιακού Έργου Δημοτικής Συγκοινωνίας Δήμου Λεβαδέων».*

*Κατόπιν αυτών καλείται η Δημοτική Επιτροπή του Δήμου Λεβαδέων να εγκρίνει την υπ’ αριθμ. 17/2025 μελέτη με τίτλο: «ΜΕΛΕΤΗ ΚΟΣΤΟΛΟΓΗΣΗΣ ΓΡΑΜΜΩΝ ΔΗΜΟΤΙΚΗΣ ΣΥΓΚΟΙΝΩΝΙΑΣ ΔΗΜΟΥ ΛΕΒΑΔΕΩΝ (ΕΠΙΚΑΙΡΟΠΟΙΗΜΕΝΗ)», επιλογή της διαδικασίας ανάθεσης της παροχής της υπηρεσίας αυτής και συγκρότηση επιτροπής.*

  **Η Δημοτική Επιτροπή λαμβάνοντας υπόψη :**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την αριθ. 17/2025 επικαιροποιημένη μελέτη της εταιρείας NOPOINT που παραλήφθηκε από την Τεχνική Υπηρεσία του Δήμου Λεβαδέων στις 14/03/2025 με αρ. πρωτ.: 4933

-

-Την με αριθ. πρωτ. 4990/14-03-2025 έγγραφη εισήγηση του Γραφείου Δημάρχου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

Α) Εγκρίνει την ανάθεση της ανωτέρω σύμβασης με τη διαδικασία της διαπραγμάτευσης χωρίς προηγούμενη δημοσίευση, λόγω αποκλειστικότητας του συγκεκριμένου οικονομικού φορέα,

Β)Εγκρίνει την αρ.17/2025 επικαιροποιημένη μελέτη με τίτλο: «ΜΕΛΕΤΗ ΚΟΣΤΟΛΟΓΗΣΗΣ ΓΡΑΜΜΩΝ ΔΗΜΟΤΙΚΗΣ ΣΥΓΚΟΙΝΩΝΙΑΣ ΔΗΜΟΥ ΛΕΒΑΔΕΩΝ (ΕΠΙΚΑΙΡΟΠΟΙΗΜΕΝΗ)», που περιλαμβάνει τα τεχνικά χαρακτηριστικά για την ανωτέρω υπηρεσία και η οποία επισυνάπτεται στην παρούσα απόφαση.

γ)Συγκροτεί επιτροπή ως γνωμοδοτικό όργανο για την διαδικασία της διαπραγμάτευσης της παροχής υπηρεσίας «Παροχή Συγκοινωνιακού Έργου Δημοτικής Συγκοινωνίας Δήμου Λεβαδέων» ως κάτωθι:

|  |  |  |
| --- | --- | --- |
| Α/Α | ΟΝΟΜΑΤΕΠΩΝΥΜΟ ΤΑΚΤΙΚΩΝ | ΟΝΟΜΑΤΕΠΩΝΥΜΟ ΑΝΑΠΛΗΡΩΜΑΤΙΚΩΝ |
| 1 | ΑΓΓΕΛΟΠΟΥΛΟΥ ΑΓΓΕΛΙΚΗ - ΠΡΟΕΔΡΟΣ | ΙΓΓΛΕΖΟΣ ΛΟΥΚΑΣ - ΑΝΑΠΛΗΡΩΤΗΣ ΠΡΟΕΔΡΟΣ |
| 2 | ΜΠΑΤΣΟΥ ΕΥΑΓΓΕΛΙΑ - ΜΕΛΟΣ | ΛΕΒΕΝΤΗΣ ΔΗΜΗΤΡΙΟΣ – ΑΝΑΠΛΗΡΩΜΑΤΙΚΟ ΜΕΛΟΣ |
| 3 | ΜΠΕΛΛΟΣ ΑΘΑΝΑΣΙΟΣ - ΜΕΛΟΣ | ΚΟΜΠΟΤΗΣ ΙΩΑΝΝΗΣ - ΑΝΑΠΛΗΡΩΜΑΤΙΚΟ ΜΕΛΟΣ |

 **Η απόφαση πήρε αριθμό 96/2025.**

Ο ΑΝΤΙΠΡΟΕΔΡΟΣ

ΜΙΧΑΣ ΔΗΜΗΤΡΙΟΣ

 ΠΙΣΤΟ ΑΠΟΣΠΑΣΜΑ

 Λιβαδειά 20 -03-2025

 Ο ΠΡΟΕΔΡΟΣ

 **ΤΑ ΜΕΛΗ**

 1. Καφρίτσας Δημήτριος

 2. Αγνιάδης Παναγιώτης ΔΗΜΗΤΡΙΟΣ Κ. ΚΑΡΑΜΑΝΗΣ

 3. Καλλιαντάσης Χρήστος ΔΗΜΑΡΧΟΣ ΛΕΒΑΔΕΩΝ

 4. Παπαβασιλείου Αικατερίνη

 5. Ταγκαλέγκας Ιωάννης